Timo Glock

**Timo Glock** (født 18. mars 1982 i Lindenfels, Tyskland) er en tysk racerfører. Han har tidligere kjørt i Formel 1 for Jordan, Toyota, Virgin og Marussia.

## Karriere
Under Canadas Grand Prix 2004, hvor han var stand-in for Giorgio Pantano som hadde en kontraktuenighet med Jordan Grand Prix-laget, ble Timo ført inn i rekken av førere som har scoret et Verdensmesterskaps-poeng på deres første Formel 1-løp. Han ble også verdensmester i GP2 i 2007.

### Tidlig karriere
Han startet sin motorsportkarriere i 1998 i en alder av 15. Han vant flere gokart mesterskap samt BMW ADAC Formel Junior Cup i 2000 og Formel BMW ADAC mesterskapet i 2001. i hans første Tyske F3 mesterskap sesong i 2002, hvor han fullførte på tredje sammenlagt og ble *Rookie of the year*. I 2003 konkurrerte han i Formel 3 Euroseries, hvor han vant tre løp og tre andre pallplasser, som var nok til og komme på femteplass i mesterskapet.

### Debut i Formel 1: Jordan (2004)
Glock signerte som testfører for Jordan Grand Prix for Formel 1-sesongen 2004 og fikk sin Formel 1-debut i Canadas Grand Prix hvor han erstattet Giorgio Pantano for dette løpet. Han fullførte på 11. plass, men rykket opp til syvendeplass etter at begge Williams- og Toyota-bilene ble diskvalifisert. Dermed tok Glock sine første poeng i Formel 1. Han fikk også kjøre de tre siste løpene for Jordan Grand Prix, hvor han tok over for Pantano. Glocks sponsoravtale med Deutsche Post hjalp med å få tilbake DHL-fargene til Jordan.

### Champ Car (2005)
I 2005 gikk Glock til USA for å kjøre Champ Car World Series med Paul Gentilozzis team, Rocketsports. Hans beste plassering for året var en andreplass på Circuit Gilles Villeneuve i Montréal den 28. august, hvor han ble slått av Oriol Servia. I de avsluttende rundene av løpet klarte Glock to ganger å beholde ledelsen foran Servia ved å kutte banens siste sjikane. Reglene krever at fører som har vunnet eller beholdt en plassering ved å kjøre av banedekke, må gi slipp på plasseringen. Timo ble oppfordret av Champ Car funksjonærene til å gi fra seg ledelsen til Servia. Timo overga ledelsen etter halve runden var kjørt, noe som ga ham tid til å prøve å ta ledelsen tilbake, men til ingen nytte. Glock fullførte på en åttendeplass sammenlagt samtidig som han vant æren som Champ Car World Series Rookie of the Year.

### GP2 (2006-2007)
I 2006 kjørte Glock GP2. Han startet med BCN Competicion, som var et middels bra team, og fikk gjennomsnittlige resultater. Han gikk så til iSport teamet midt i sesongen, og klarte å få en fjerdeplass sammenlagt i førermesterskapet. I  testet han en Formel 1 bil igjen for BMW Sauber, noe som førte til at han signerte en kontrakt som testfører i 

Hen signerte også en ny kontrakt med iSport for GP2-sesongen 2007. Glock viste god form gjennom sesongen selv med noen dårlige møter, han vant et hovedløp og fire sprintløp på sin vei til seier sammenlagt i mesterskapet. Etter Robert Kubicas store krasj i Canada, ble det spekulert i at Glock skulle ta over for ham, men teamet valgte Sebastian Vettel som var teamets erstating. Vettels løp som erstatning for Kubica hjalp han til å bli fulltidsfører med Toro Rosso resten av sesongen, fra og med Ungarns Grand Prix 2007, og Glock ble forfremmet til hoved test- og reservefører for BMW.

### Tilbake til Formel 1: Toyota (2008-2009)

Etter å ha vunnet GP2 i 2007, ble Glock kontaktet av flere Formel 1-lag. Dette resulterte i at han signerte en kontrakt med Toyota F1 samtidig som han hadde kontrakt med BMW Sauber som testfører, som ble stilt for kontraktanerkjennelsesstyret til FIA. Den 16. november ble det klart at Glock kunne kjøre for Toyota i -sesongen og den 19. november 2007, etter å bli garantert å kunne slutte i BMW som testfører, signerte Timo Glock en treårskontrakt, hvor han som erstattet hans landsmann Ralf Schumacher i Toyota. Han fikk Jarno Trulli som lagkamerat for 2008-sesongen. I sesongens første løp, i Melbourne, var han på 10.-plass da han ble involvert i et krasj da det gjensto 15 runder igjen av løpet. Han kom langt ut på en sjikane, og inn mot en servicevei. Da bilen traff kanten av serviceveien fløy den opp i luften, og hjulene ble revet av, noe som hindret ham i å ta poeng. En rekke svake resultater fulgte i de første løpene av sesongen. Han viste at han hadde god fart i kvalifiseringene, selv om han bare kvalifiserte seg bedre enn Trulli en gang, og kom seg til Q3 en rekke anledninger. Han tok sine første poeng i 2008-sesongen i Canadas Grand Prix 2008, med en fjerdeplass, foran Felipe Massa i Ferrari. Glock utmerket seg i kvalifiseringen i Ungarns Grand Prix, hvor han startet fra femteplass og fortsatte sin suksess i løpet, hvor han tilslutt endte på en andreplass bak McLaren-fører Heikki Kovalainen etter å ha forsvart seg mot Kimi Räikkönen.

### Virgin Racing og Marussia F1 (2010-2012)
Før 2010-sesongen gikk Glock over til Virgin Racing etter at Toyota Racing trakk seg ut av Formel 1 etter -sesongen. Hans nye lagkamerat ble debutanten Lucas di Grassi. Han ble i teamet, som senere skiftet navn til Marussia i .

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Malaysias Grand Prix 2009 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

## Se også
* Liste over Formel 1-førere

## Referanser


## Eksterne lenker
* 
*